
E L Ő T E R J E S Z T É S

Sülysáp Város Önkormányzata Képviselő-testületének
2015. november 26-án tartandó munkaterv szerinti ülésére

3. napirendhez

Tárgy: Csicsergő Napköziotthonos Óvoda alapító okiratának módosítása 
Tisztelt Képviselő-testület!
A Magyar Államkincstár Budapesti és Pest Megyei Igazgatóság felülvizsgálta a köznevelési intézmények alapító okiratait a nemzeti köznevelésről szóló 2011. évi CXC. törvény (továbbiakban: törvény) 4. §-a és 21. § (3) bekezdése, valamint a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet (a továbbiakban: rendelet) 123-126. §-ai alapján.

A felülvizsgálat során megállapította, hogy a Csicsergő Napköziotthonos Óvoda egyedi nevének képzése nem a jogszabály alapján került meghatározásra.

A Rendelet 125. § (1) bekezdése szerint az egyedi elnevezés a köznevelési intézmény hivatalos nevében az ellátott feladatokat tükröző jogszabály szerinti megnevezések előtt áll, és elősegíti a köznevelési intézmény azonosítását és más, azonos vagy hasonló tevékenységet folytató intézménytől való megkülönböztetését.
Hasonló rendelkezések vonatkoznak a tagintézmények nevének képzésére. A Rendelet 126. § (2) bekezdése szerint a tagintézmény neve két vagy három részből áll. Az első részben előtagként az intézmény hivatalos nevét vagy rövid nevét kell feltüntetni, utótagként a megkülönböztető megjelölést az előtaggal birtokviszonyban. A megkülönböztető megjelölés kifejezhető az ellátott feladat 123. § (4) bekezdése szerinti megnevezéssel, valamint a tagintézmény, tagiskola, tagóvoda kifejezés egyikével. Ha a köznevelési intézménynek két vagy több tagintézménye van, az egyes tagintézményeket egyedi elnevezés közbeiktatásával meg kell különböztetni.
A probléma lényege tehát az, hogy több Csicsergő Napköziotthonos Óvoda van az országban, így egyedivé kell tenni az elnevezést. Óvodavezető asszonnyal közös, a legkisebb változást eredményező javaslatunk az elnevezésekre a következő:
· Sülysápi Csicsergő Óvoda

· Sülysápi Csicsergő Óvoda 1. Tagóvodája /2241 Sülysáp Mátyás kir. u. 7./
· Sülysápi Csicsergő Óvoda 2. Tagóvodája /2241 Sülysáp Dózsa Gy. u. 107./

· Sülysápi Csicsergő Óvoda 3. Tagóvodája /2241 Sülysáp Balassi B. u. 18./

Az ennek megfelelő, a Képviselő-testület által elfogadott módosító és egységes szerkezetű alapító okiratot 2015. november 30-ig kell megküldeni a Magyar Államkincstárhoz.

Kérem a tisztelt Képviselő-testületet az előterjesztés megtárgyalására, és az alapító okirat elfogadására.
…/2015. (XI. 26.) ÖKT határozati javaslat

Sülysáp Város Önkormányzatának Képviselő-testülete alapítói jogkörében eljárva 

1./ a Csicsergő Napköziotthonos Óvoda Gondozási Központ 2013. október 17-én elfogadott alapító okiratának módosítására előterjesztett 2015/ÓVODA/1. számú módosító okiratot elfogadja;

2./ az 1./ pont szerinti módosító okirattal egységes szerkezetbe foglalt 2015/ÓVODA/2. számú alapító okiratot jóváhagyja;

3./ felkéri a jegyzőt, hogy intézkedjen a módosításnak a törzskönyvi nyilvántartáson való átvezetése iránt.
Határidő: 1-2./ azonnal; 3./ 2015. november 30.
Felelős: jegyző

Sülysáp, 2015. november 12.

Horinka László s.k.

